Märge selle kohta, kas tegemist on uue tehinguaruandega või aruande tühistamisega.

Kui kauplemiskoht esitab vastavalt määruse (EL) nr 600/2014 artikli 26 lõikele 5 tehinguaruande ühingu nimel, kelle suhtes määrust (EL) nr 600/2014 ei kohaldata, sisestab kauplemiskoht sellele väljale kauplemiskohasiseselt genereeritud numbri, mis on kauplemiskoha esitatava iga tehinguaruande puhul kordumatu.

See väli on nõutav üksnes kauplemiskohas sooritatud tehingu turupoole puhul.

Näidatakse, kas väljal 4 osutatud isik on direktiivi 2014/65/EL artikli 4 lõike 1 kohaldamisalasse kuuluv investeerimisühing.

Kui tehingu sooritanud ühing esitab aruande otse pädevale asutusele, sisestatakse väljale sooritava ühingu LEI (kui sooritav ühing on juriidiline isik).

Kui tehingu aluseks on edastatud korraldus, mis vastab artiklis 4 esitatud edastamise tingimustele, täidab vastuvõttev ühing väljad 7–15 oma aruandes, kasutades edastavalt ühingult saadud teavet.

7

Ostja tunnuskood

Finantsinstrumendi omandaja identifitseerimiseks kasutatav kood. Kui omandaja on juriidiline isik, kasutatakse omandaja juriidilise isiku tunnust. Kui omandaja ei ole juriidiline isik, kasutatakse artiklis 6 osutatud tunnust. Kui tehing sooritati väljaspool liitu asuvas kauplemiskohas või organiseeritud kauplemisplatvormis, kus kasutatakse keskset vastaspoolt ja omandaja isikut ei avaldata, kasutatakse keskse vastaspoole juriidilise isiku tunnust. Kui tehing sooritati väljaspool liitu asuvas kauplemiskohas või organiseeritud kauplemisplatvormis, kus ei kasutata keskset vastaspoolt ja omandaja isikut ei avaldata, kasutatakse väljaspool liitu asuva kauplemiskoha või organiseeritud kauplemisplatvormi turu tunnuskoodi (MIC). Kui omandaja on investeerimisühing, kes tegutseb kliendi korralduste süsteemse täitjana, kasutatakse süsteemse täitja juriidilise isiku tunnust. Koodiga INTC tähistatakse investeerimisühingus kasutatavat klientide koondkontot, et teatada sellele kontole või sellelt kontolt tehtud ülekandest koos vastava konto arvel tehtud jaotusega üksikklientide vahel. Optsioonide ja vahetusoptsioonide puhul on ostja selline vastaspool, kellel on õigus optsioon realiseerida, ja müüja selline vastaspool, kes müüb optsiooni ja saab optsioonipreemia. Muude futuuride ja forvardite kui valuutafutuurid ja -forvardid puhul on ostja instrumenti ostev vastaspool ja müüja instrumenti müüv vastaspool. Väärtpaberite vahetustehingute puhul on ostja selline vastaspool, kes kannab alusvaraks oleva väärtpaberi hinnamuutuse riski ja saab väärtpaberi hinna. Müüja on vastaspool, kes maksab väärtpaberi hinna. Intressimäära või inflatsiooniindeksiga seotud vahetustehingute puhul on ostja fikseeritud määra maksev vastaspool. Müüja on fikseeritud määra saav vastaspool. Baasvahetustehingute (ujuv-määr-ujuva-määra-vastu-vahetustehingud) puhul on ostja intressivahet maksev vastaspool ja müüja intressivahet saav vastaspool. Valuutavahetustehingute ja -forvardite ning erinevate valuutade intressimäära vahetustehingute puhul on ostja selline vastaspool, kes saab valuuta, mis on ISO 4217 standardi kohaselt tähestikulises järjekorras esitatuna tehingu teisest valuutast eespool, ja müüja sellist valuutat üleandev vastaspool. Dividendi vahetustehingute puhul on ostja samaväärseid tegelikke dividendimakseid saav vastaspool. Müüja on dividendi maksev ja fikseeritud intressimäära saav vastaspool. Krediidiriski ülekandmise tuletisinstrumentide (välja arvatud optsioonid ja vahetusoptsioonid) puhul on ostja kaitset ostev vastaspool. Müüja on kaitset müüv vastaspool. Kauba tuletislepingu puhul on ostja aruandes kindaks määratud kauba saaja ning müüja on kauba üleandja. Intressiforvardite puhul on ostja fikseeritud intressimäära maksev vastaspool ja müüja fikseeritud intressimäära saav vastaspool. Tingliku väärtuse suurendamise korral on ostja sama mis algse tehingu raames finantsinstrumendi omandaja ja müüja sama mis algse tehingu raames finantsinstrumendi võõrandaja. Tingliku väärtuse vähendamise korral on ostja sama mis algse tehingu raames finantsinstrumendi võõrandaja ja müüja sama mis algse tehingu raames finantsinstrumendi omandaja.